[{"text_idx": "#000001", "text": "C\u0302i-foje atendos nin c\u0302armaj montarstilaj dometoj kun apartaj c\u0302ambroj. Oni povas elekti inter du tipoj: modelo New au\u0306 Retro, eventuale dormi en kutima c\u0302ambro en la konstruaj\u0302o."}, {"text_idx": "#000002", "text": "La dometoj New havas po 2 dormc\u0302ambrojn ensuprasur la unua etag\u0302o kaj en c\u0302iu dormc\u0302ambro trovig\u0302as 3 litoj. En la teretag\u0302o estas loko por komforte sidi kaj babili, trovig\u0302as tie ankau\u0306 sofo, kie povas dormi du aldonaj personoj."}, {"text_idx": "#000004", "text": "Tiuj c\u0302i dometoj estas fres\u0302e konstruitaj, nur antau\u0306 unu jaro, kaj videble pli modernaj."}, {"text_idx": "#000005", "text": "La dometoj Retro: 2 dormc\u0302ambroj en la supra etag\u0302o \u2013 en c\u0302iu dormc\u0302ambro trovig\u0302as 2 litoj. Same kiel en la novaj dometoj, ankau\u0306 c\u0302i tie eblas dormi duope sur sofo en la teretag\u0302o. Tiuj dometoj havas malhelajn murojn kaj ili estas en tre konata en Pollando malnova sed komforta stilo."}, {"text_idx": "#000006", "text": "En c\u0302iu dometo (ambau\u0306 tipoj!) en la teretag\u0302o trovig\u0302as kuirejeto kun malgranda fridujo, elektra boilkruc\u0302o, du elektraj kuiriloj, poto, pato, teleroj, tasoj kaj mang\u0302ilaro. C\u0302iu dometo havas propran banc\u0302ambron kun dus\u0302o kaj necesejo."}, {"text_idx": "#000007", "text": "Dometoj havas ankau\u0306 modernan hejtadsistemon \u2013 ni do ne devas timi la malvarmon!"}, {"text_idx": "#000008", "text": "Apartan atenton meritas belegaj rigardoj el la etag\u0302oj de la dometoj \u2013 kaze de sennebula vetero \ud83d\ude09"}, {"text_idx": "#000009", "text": "En la apuda konstruaj\u0302o, en kiu okazos ankau\u0306 parto de la programo, trovig\u0302as kelkaj kromaj c\u0302ambroj, 2-, 4- kaj 5-personaj. Ilin ni rekomendas por familioj kaj aliaj grupoj. Ili ne trovig\u0302as en la alig\u0302ilo, do por mendi ilin bv. kontakti nin. La prezo por ili (por unu persono) estas la sama kiel por loko en 2-persona c\u0302ambro."}]